
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist Võlanõustamise teenuse osutamise korra Narva linnas kinnitamisest vastavalt lisatud Narva Linnavolikogu määruse eelnõule. 
2. Volitada Narva Linnavalitsuse abilinnapea Tatjana Patsanovskajat kandma ette eelnimetatud küsimust Narva Linnavolikogu istungil.

    Tarmo Tammiste 

EELNÕU

NARVA LINNAVOLIKOGU

MÄÄRUS

Võlanõustamise teenuse osutamise kord Narva linnas
Määrus kehtestatakse kohaliku omavalitsuse korralduse seaduse § 22 lõike 1 punkti 5 ning sotsiaalhoolekande seaduse § 10 punkti 7 ja § 21 alusel.

§ 1. Üldsätted 

(1) Käesolev kord sätestab võlanõustamise teenuse (edaspidi teenus) osutamise tingimused ja korra Narva linnas.
(2) Teenuse osutamise eesmärgiks on isiku või perekonna abistamine ülemäärase võlgnevuse korral isiku iseseisvaks tometulekuks talutavaks muutmisel või võlgnevuse likvideerimisel. 
(3) Isikule on teenus tasuta. 
(4) Teenuse rahastamise allikaks on Narva linna eelarve.
(5) Teenuse osutamist korraldab ja osutamiseks linnaeelarvest eraldatud vahendite üle peab arvestust Narva linna Sotsiaalabiamet (edaspidi Sotsiaalabiamet).
(6) Võlanõustajana on õigus töötada isikul, kellel on sotsiaalalane või juriidiline kõrgharidus või on läbitud võlanõustamisalase koolitus.
§ 2. Õigustatud isikud
Teenusele on õigus isikul või perekonnal, kelle elukohana on rahvastikuregistrisse kantud Narva linn ja kellel on võlgnevuse tekkimise oht või kellel on võlgnevus juba tekkinud ning kes pole võimeline iseseisvalt alustama või lõpuni viima võlgadest vabanemise protsessi.
§ 3. Teenuse taotlemine ja osutamine
(1) Teenuse saamiseks pöördub taotleja Sotsiaalabiametisse kirjaliku vormikohase taotlusega (lisa 1), millele lisab vajadusel asjasse puudutavate dokumentide koopiad.
(2) Teenus osutatakse lähtudes konkreetsest võlasituatsioonist, kuhu isik või perekond sattunud on.
(3) Teenuse osutamise käigus võlanõustaja:

1) selgitab välja võlgnevusse sattumise põhjused;
2) hindab võlanõuete õiguspärasust;
3) hindab võlgniku abivajadust, sealhulgas määratleb tema rahaliste kohustuste hulga ja mahu ning ressursse võlgnevuse kõrvaldamiseks;
4) aitab isikul planeerida tema rahalisi vahendeid tekkinud ja tekkivate rahaliste kohustuste täitmiseks ning võlgnevuse kõrvaldamiseks;
5) abistab ja nõustab isikut võlgnevuse kõrvaldamiseks sobivate lahenduste väljaselgitamisel ja suhtlemisel võlausaldajatega;
6) teeb isiku nõusolekul koostööd füüsiliste ja juriidiliste isikutega, kelle ees isikul on rahaline kohustus täitmata;
7) abistab maksegraafikute koostamisel ja täitmisel;
8) nõustab ja juhendab isikut, kuidas vältida uute võlgnevuste tekkimist.

(4) Võlanõustajal on õigus teenuse osutamisest keelduda juhul, kui isik teadlikult esitab valeandmeid või korduvalt ei täida võlanõustajaga saavutatuid kokkuleppeid.
§ 5. Vaidluste lahendamine
Isik, kes leiab, et teenuse osutamisel või teenusest keeldumisel on rikutud tema õigusi või piiratud tema vabadusi, võib esitada vaide seaduses sätestatud korras.
§ 8. Rakendussätted
(1) Kinnitada taotluse vorm vastavalt Lisa 1.

(2) Määrus jõustub seadusega sätestatud korras.
Aleksandr Jefimov
Esimees
Määruse “Võlanõustamise teenuse osutamise kord Narva linnas” lisa 1
Narva linna Sotsiaalabiametile

Taotlus

Nimi___________________________________________________________________

Isikukood_______________________________________________________________
Elukoht_________________________________________________________________
Kontaktandmed   tel:_________________________e-mail________________________
Sotsiaalne staatus_________________________________________________________
Perekonnaseis ___________________________________________________________

Kontaktisik _____________________________________________________________

Palun osutada mulle võlanõustamise teenust seoses järgmiste asjaoludega:
__________________________________________________________________________________________________________________________________________________________________________

__________________________________________________________________________________________________________________________________________________________________________

_____________________________________________________________________________________

Taotlusele lisan järgmiseid dokumente:

__________________________________________________________________________________________________________________________________________________________________________
Kinnitan avalduses esitatud andmete õigsust. Annan nõusolekut minu isiklike andmete töötlemiseks teenuse osutamisel kolmandate isikute poolt.  

Allkiri_________________________________                  Kuupäev_____________________

Õiend 

Narva Linnavolikogu määruse  „Võlanõustamise teenuse osutamise kord Narva linnas“ eelnõu juurde

Sotsiaalhoolekande seaduse § 21 kohaselt valla- või linnavalitsus võib osutada muid sotsiaalteenuseid. Teenuse eesmärgiks on on isiku või perekonna abistamine ülemäärase võlgnevuse korral isiku iseseisvaks tometulekuks talutavaks muutmisel või võlgnevuse likvideerimisel.
Võlanõustamise teenuse osutamist reguleeris Narva Linnavalitsuse 13.01.2010 määrus nr 8 „Võlanõustamise teenuse osutamise kord Narva linnas“ ning teenuse osutamist rahastati Euroopa Sotsiaalfondi vahenditest vastavalt projekti nr. 1.3.0301.09-0025 “Võlanõustamine Narvas” tingimustele.
Vastavalt uuele korrale teenuse rahastamise allikaks on Narva linna eelarve. Kohaliku omavalitsuse korralduse seaduse § 22 lõige 1 punkti 5 kohaselt toetuste andmise ja valla või linna eelarvest finantseeritavate teenuste osutamise korra kehtestamine kuulub Volikogu pädevusse.
Arvestades ülaltoodud, taotleb Narva linna Sotsiaalabiamet „Võlanõustamise teenuse osutamise kord Narva linnas“ kinnitamist.
Galina Vologdina
Direktori kohusetäitja
A.Ivanov

